b'\n_START_ARTICLE_\nPrimul Asediu al Constantinopolului (626)\n_START_SECTION_\nPreludiu\n_START_PARAGRAPH_\n\xc3\x8en 602, Focas l-a r\xc4\x83sturnat pe Mauriciu \xc8\x99i a stabilit un regim de teroare \xc8\x99i incompeten\xc8\x9b\xc4\x83, conduc\xc3\xa2nd imperiul spre anarhie. Regele sasanizilor Khosrau al II-lea a atacat, folosind o lovitur\xc4\x83 de stat ca pretext pentru r\xc4\x83zboi. Ini\xc8\x9bial r\xc4\x83zboiul a mers bine pentru per\xc8\x99i, p\xc3\xa2n\xc4\x83 c\xc3\xa2nd numai Anatolia a mai r\xc4\x83mas \xc3\xaen m\xc3\xa2inile romanilor. Mai t\xc3\xa2rziu, Focas a fost r\xc4\x83sturnat de fiul exarhului Cartaginei, Heraclius. Un general cu o energie uluitoare, dar \xc3\xaenc\xc4\x83 f\xc4\x83r\xc4\x83 experien\xc8\x9b\xc4\x83, Heraclius a \xc3\xaenceput imediat s\xc4\x83 refac\xc4\x83 imperiul distrus de Focas. Totu\xc8\x99i, \xc3\xaen ciuda ofensivelor sale \xc3\xaen Mesopotamia (Irakul de azi), Heraclius nu a putut opri per\xc8\x99ii de la asedierea Constantinopolului.\n_START_SECTION_\nAsediul\n_START_PARAGRAPH_\nAstfel s-a ajuns la asediul Constantinopolului dus de 80.000 de avari care \xc3\xaencercau s\xc4\x83 elimine tot ce mai r\xc4\x83m\xc4\x83sese din domina\xc8\x9bia roman\xc4\x83/bizantin\xc4\x83 asupra Europei. Per\xc8\x99ii au ajuns la Calcedon \xc3\xaenainte ca Focas s\xc4\x83 fie detronat. Cu toate acestea, numai atunci c\xc3\xa2nd avarii au \xc3\xaenceput s\xc4\x83 deplaseze \xc3\xaenainte toate echipamentele grele de asediere ale zidurilor teodosiene, asediul a devenit iminent._NEWLINE_Din fericire pentru ap\xc4\x83r\xc4\x83tori, solda\xc8\x9bii din capital\xc4\x83 num\xc4\x83rau circa 12.000 de oameni \xc8\x99i majoritatea erau din cavalerie - \xc3\xaen mod normal cea mai bine preg\xc4\x83tit\xc4\x83 armat\xc4\x83 greco-roman\xc4\x83 din acele timpuri. Un mic avantaj a fost adus de \xc8\x99i Patriarhul Constantinopolului - care a mobilizat \xc8\x9b\xc4\x83ranii din jurul capitalei pentru lupta contra p\xc4\x83g\xc3\xa2nilor. Prin urmare, fiecare asalt a fost un efort sortit e\xc8\x99ecului. C\xc3\xa2nd flota avar\xc4\x83 \xc8\x99i flota persan\xc4\x83 au fost scufundate \xc3\xaen dou\xc4\x83 b\xc4\x83t\xc4\x83lii navale diferite, atacatorii au intrat \xc3\xaen panic\xc4\x83 \xc8\x99i au fugit abandon\xc3\xa2nd asediul - aparent convin\xc8\x99i c\xc4\x83 interven\xc8\x9bia divin\xc4\x83 a c\xc3\xa2\xc8\x99tigat lupta pentru bizantini.\n_START_SECTION_\nDup\xc4\x83 lupt\xc4\x83\n_START_PARAGRAPH_\n\xc3\x8enfr\xc3\xa2ngerea a venit imediat dup\xc4\x83 ce au sosit alte ve\xc8\x99ti despre o nou\xc4\x83 victorie bizantine: fratele lui Heraclius, Theodorus, l-a \xc3\xaenvins pe general persan Shahin Vahmanzadegan. Dup\xc4\x83 aceasta, Heraclius a condus din nou o invazie \xc3\xaen Mesopotamia, \xc3\xaenving\xc3\xa2nd o alt\xc4\x83 armat\xc4\x83 persan\xc4\x83 la Ninive. Ulterior, el a m\xc4\x83r\xc8\x99\xc4\x83luit la Ctesifonte unde domnea anarhia. \xc3\x8en cele din urm\xc4\x83, per\xc8\x99ii au fost obliga\xc8\x9bi s\xc4\x83-\xc8\x99i retrag\xc4\x83 toate for\xc8\x9bele armate \xc8\x99i s\xc4\x83 \xc3\xaenapoieze Egiptul, Levantul \xc8\x99i teritoriile imperiale din Mesopotamia \xc8\x99i Armenia care erau \xc3\xaen m\xc3\xa2inile romanilor \xc3\xaen momentul semn\xc4\x83rii tratatului de pace din cca. 595. Alte r\xc4\x83zboaie nu au mai existat \xc3\xaentre per\xc8\x99i \xc8\x99i bizantinii pentru c\xc4\x83 invazia arabilor sub stindardul islamului a sl\xc4\x83bit puterea ambelor imperii.'